《剑器近》
清代·奕绘

血华染。懔出匣、荧荧光闪。太古一双龙贬。俱跃入，莫耶剑。

射牛一、丰城交感。精英落人心瞻，莫轻犯。

谁敢。舞来风雨黯。豪挥醉引，算古来、多少人头砍。

金刚慧刃透禅机，甚情根业根，一刀言下都斩。鬼愁神惨。

三尺单锋，千载销磨锷减。锦囊护惜明珠嵌。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。